ด่วน! กรมสรรพากรจ่อยึดทรัพย์ PE หลังศาลฎีกาสั่งจ่ายภาษีค้าง 250 ลบ.
ด่วน! กรมสรรพากรจ่อยึดทรัพย์ PE หลังศาลฎีกาสั่งจ่ายภาษีค้าง 250 ลบ.
16 มิ.ย. 2560

ตามที่บริษัท พรีเมียร์เอ็นเตอร์ไพรซ์ จำกัด (มหาชน) หรือ PE  ได้เคยรายงานกรณีที่ศาลฎีกาได้มีคำสั่งพิพากษาในคดีหมายเลขแงที่ 5316/2559 ระหว่างกรมสรรพกร โจทก์ บริษัท พรีเมียร์ เอ็นเตอร์ไพรซ์ จำกัด (มหาชน) จำเลยที่ 1 และบริษัท พรีเมียร์ อินฟราสตรัคเจอร์ ดีเวลลปเม้นท์ จำกัด จำเลยที่ 2 ให้บริษัทและบริษัทพรีเมียร์ อินฟราสตรัคเจอร์ จำกัด ร่วมกันชดใช้หนี้ค่าภาษีอากรค้างรวม 251,699,348,81 บาท ให้แก่โจทก์นั้น
บริษัทได้ชี้แจงเพิ่มเติมว่า เมื่อวันที่ 13 มิ.ย.60 บริษัทได้รับหนังสือจากสำนักงานการบังคับคดีสำนักงานอัยการสูงสุด แจ้งให้บริษัทชำระหนี้ตามคำพิพากษาให้แก่กรมสรรพากร
โดยในเวลาต่อมาเมื่อวันที่ 14 มิ.ย.60 บริษัทได้รับหนังสือจากกรมสรรพากร แจ้งเรื่องไม่อนุมัติให้ผ่อนชำระภาษีเป็นรายงวดตามที่บริษัทนำเสนอไปเมื่อวันที่ 20 ม.ค.60 และขอให้บริษัทชำระหนี้จำนวนดังกล่าวภายในระยะเวลา 15 วันนับจากดีรับจดหมายแจ้ง
ทั้งนี้หากบริษัทไม่ชำระหนี้ภายในระยะเวลาที่กำหนดไว้ ทางกรมสรรพากรก็จะดำเนินการเพื่อบังคับคดีเอากับทรัพย์สินของบริษัทเพื่อนำมาขายและชำระหนี้ต่อไป อย่างไรก็ตาม การที่กรมสรรพากรจะดำเนินการดังกล่าวข้างต้นกับบริษัทจะไม่มีผลต่อการดำเนินการปกติของบริษัทแต่อย่างใด
ทั้งนี้จากการสำรวจงบการเงินไตรมาส 1 สิ้นสุด 31 มีนาคม 2560 พบว่า บริษัทมีกระแสเงินสดอยู่ที่ 14.16 ล้านบาท ซึ่งเมื่อเทียบกับค่าปรับจำนวนดังกล่าว บริษัทไม่มีเงินสดเพียงพอในการชำระหนี้ ขณะที่บริษัทมีสินทรัพย์ไม่รวมสินทรัพย์หมุนเวียนอยู่ที่ 169.65 ล้านบาท และสินทรัพย์ไม่หมุนเวียนอยู่ที่ 1,944.33 ล้านบาท ทำให้รวมเป็นสินทรัพย์ทั้งหมดจำนวน 2,113.99 ล้านบาท โดยสินทรัพย์ดังกล่าวจะอยู่ส่วนของยานพาหนะให้เช่าและอุปกรณ์มากถึง 1,779.50 ล้านบาท